Nama (lingua)

Nota: Esta article nesesa la usa de un stilo de leteras usable per unicode

La nama es un grupo etnical de Sudafrica, Namibia, e Botsuana. Tradisional, los parla la lingua coecoe de la familia de linguas coe Ma multe namas parla ance africans. La nama es la grupo la plu grande de la popla coe, ci ia despara como un grupo con la eseta de la namas. Multe clanes de la namas abita en Namibia sentral, e otra grupos plu peti abita en Namaqualand, cual oji estende tra la borda de Namibia e Sudafrica.

Rexerca jenetical ia mostra ce la cromosomas de la popla coisan conteni frecuentias alta de la ramos la plu diverjente ("vea") de ambos la cromosoma Y e la cromosoma mitocondrial. Esta sujesta ce los ia abitua continuante en Sudafrica per cuasi sento milion anios. Es posible ce on ta crede ce los ta ave un lingua multe primitiva, o multe diferente de tota otra linguas en la mundo. Ma acel no es vera. La lingua es tan rica e espresante como cualce otra, e no multe diferente. La sola cualia strana es se usa de clicas como fonemes.

Fonolojia

Ave sinco vocales, cual pote es simple [/i e a o u/] e nasal [/ĩ ã ũ/].

Estas porta tre (o posible cuatro) tonos [/á, ā, à/]. Los es ance portada par n o m final [/ń ḿ/]

La tonos pote es combinada a alga melodias tonal. La plu importante:

EsemploSinifiaMelodiaǃ̃ˀȍm̀scolpabasaǃ̃ˀȍḿs un mamelabasa levanteǃ̃ˀòm̀s forsa un animal a estra de se tunelmediaǃ̃ˀòm̋s un animal ci ia perde se cornos alta levanteǃ̃ˀóm̀s coagula, estrae, pe un spinabasa cadenteǃ̃ˀőḿs un punioalta cadente

La asentua es sur la silaba prima. Paroletas reseta min asentua.

Ave 31 consonantes. 11 es consonantes "normal", e 20 es clicas.

  Bilabial  Alveolal  Velal  Glotal Esplodente p ~ β*  t ~ ɾ*  k  ʔ Africante  t͡s  k͡x   Fricante  s  x  h Nasal m  n   

 *Entre vocales

La clicas es formida par pone firma la lingua a un parte de la palato, suca, e relasa la lingua. los es definida par un de cuatro locas a la palato e par la ajunta de sinco efetos . la efetos es creada par ajunta un nasal, un nasal sin vos plu h, un nasal plu un ʔ, o un χ. La plu de la clicas es multe difisil per la plu de parlores de linguas estra un cuantia peti en Africa sude.

 Acompaniante Africante Clicas acu ortografianormal clicasdental  clicasalveolal/ladal  clicasalveolal  clicaspalatal debil (tenuis) |  ǁ  ǃ  ǂ  !g nasal ᵑǀ  ᵑǁ  ᵑǃ  ᵑǂ  !n aspirante e nasal sin vos ᵑ̊ǀʰ  ᵑ̊ǁʰ  ᵑ̊ǃʰ  ᵑ̊ǂʰ  !h glotal e nasal sin vos ᵑ̊ǀˀ  ᵑ̊ǁˀ  ᵑ̊ǃˀ  ᵑ̊ǂˀ  ! africante con contorno ǀ͡χ  ǁ͡χ  ǃ͡χ  ǂ͡χ  !kh

Ortografia

En la ortografia normal, la consonantes b, d, e g es usada per parolas con un de la melodias tonal plu basa, e p, t, e k es usada per parolas con un de la melodias tonal plu alta. W es usada sola entre du vocales, ma pote es sustituida par b o p per indica melodia. Jeneral, on no indica tona en otra casos.

OrtografiaTranscriveMelodiaSinifiagao /kȁó/ basa levante renakao /kàő/ alta levante es stonadaǀhubu (o ǀhuwu) /ǀʰȕwú/  basa levante para doleǀhupu (o ǀhuwu) /ǀʰùwű/ alta levante deveni sin aira

Vocales nasal es scriveda con un sirconflexe. Tota vocales nasal es longa, como en hû (/hũ̀ṹ/), 'seven'. Otra vocales longa (duple) es scriveda con un sinieta longa, como en ā (/ʔàa̋/), "plora"; estas constitui du moras (unias con tonos).

La consonante glotal no es scriveda a la comensa de un parola, a cual lo es predisable, ma es transcriveda con un sinia de junta, como en gao-aob (/kȁòʔòȁp/), "xef".

 Sintatica 

I. Proposas xef (declaras simple)

La ordina la plu comun per proposas xef es como asi:

NP + Prt + (Advb/ Loc) + (NP+à) + (NP+à) + Temp (+ Imp) + V + (Perf)*

 *en esta article, la cortis engles es usada, per conveni.

Nota: La [ -à] ajuntada a cualce NP nonsujetal (e an a alga NPs sujetal) es nomida la marca de la caso oblica. Ma lo no refere nesesada a la acusativa o cualce otra caso, e on pote dise ce casos manca tota en nama.

Esemplos:

1. SOV:
//'íìp ke 'áopà kè =aí.
3sgm decl.prt om-obl. rem.pst. clama
"El ia clama la om"

2. S IO DO V:
píli ke maríàsà =xanísà kè màa.
Uiliam decl.prt Maria-obl letera-obl rem.pst. dona
"Uiliam ia dona la letera a Maria"

3. S Loc IO DO V:
'áop ke 'oms !náà tarásà xuupà kè màa.
om decl.prt casa en fem-obl ojeto-obl rem.pst. dona
"La om ia dona la ojeto en la casa a la fem"

4. S Advb V:
'áop ke !háése kè !xóé.
om decl.prt rapida rem.pst. core
"La om ia core rapida"

5. S V:
'áop ke kè !úù.
om decl.prt rem..pst vade
"La om ia vade"

II. Ordina simple de formulas de nom

La ordina per la plu de formulas de nom es como asi:

[(pronom) + (universal) + (mostral) + (relatal) + (cuantia) + (alterante) + (radis de nom)] + pronom clitica

Restrinjes:
i) pronomes e universales debe no coaveni
ii) pronomes e mostrantes debe no coaveni

Esemplos:

1. Con universal:
hòáráka =nùu kxòe+n
univ. mod. noun+clitic
tota negra persones
"tota la persones negra"

2. Con mostrante:
//nãá kxòe+p
demon. noun+clitic
acel person
"acel person (mas)"

3. Plu esemplos de ordina:
"el"-"de"-"un"-"grande"-"om"-"-p"
'áo +p ('áop) = "la om"
káí +p (káíp) = "la grande"
/úí +p (/úíp) = "la un"
'oms tì +p ('oms tìp) = "el de la casa"
//'íì +p (//'íìp) = "el"
/úí káí +p (/úí káíp) = "la grande"
'oms tì /úí káí 'áo +p ('oms tì /úí káí 'áop) = "la un om grande de la casa"

III. Clases de nomes e acorda

An si la linguas bantu ia influe grande la lingua nama, nama no ave un sistem de clases de nomes. En loca, nama usa un serie de sufisas clitical e pronomal cual indica person, seso, e cuantia (cual pote es ajuntada a cuasi cada parola cuando nesesada, ma sempre la parola final en la NP):

   Mas   Fem   Comun   nondefinida Singular  Person 1  -ta   -ta      -'ì Person 2  -ts   -s      Person 3  -p (o a alga veses -i)   -s      Dual  Person 1   -kxm  -m (o -im)   -m (o -im)   Person 2  -kxò  -rò   -rò   Person 3  -kxà   -rà   -rà   Plural  Person 1   -ke   -se   -tà   Person 2  -ko   -so   -tù   Person 3  -ku   -tì   -n (o -in)  

IV. Tempo, aspeta, e nega

Tempo:
kè = pasada distante
kò = pasada resente
- = presente (no normal indicada)
nìí = futur
kà = tempo nondefinida

Note- nìí es un morfem radical, e la otras es paroletas

Aspeta:

Puntual: ... T + V (vide esemplos 1 - 5 en la parte prima)
'áop ke kè !úu.
om+cl decl.prt. rem.pst. vade
"la om ia vade"

Nonperfetida: ... [T + aspeta progresante] + V
kèrè pasada distante
kòrò pasada resente
ra (o ta) presente
nìí ra futur
kàrà tempo nondefinida

'áop ke kèrè !úu.
om+cl decl.prt. rem.pst.nonperf. vade
"la om ia es vadente"

Perfetiva: ... T + V + Perf
hàa 'ií = pasada distante
hàa 'ií = pasada resente
hàa = presente
hàa hàa = futur
hàa 'ií = nondefinida

'áop ke kè !úu hàa 'ií.
om+cl decl.prt. rem.pst. vade perf.prt.
"la om ia vade ja"

Nega:

Aspeta puntual: ... T + V + Neg + neg.cop.
kè V tama 'ií = pasada distante
kò V tama 'ií = pasada resente
kà V tama 'ií = nondefinida
V títe = futur
'áop ke kè !úu tama 'ií.
om+cl dec.prt. rem.pst. vade neg. neg.cop.
"la om no ia vade"

Nota: an si esta strutur es posible, la ordina prefereda es simil a la ordina per la aspeta nonpuntual a su. La sola difere es ce lo manca la marca de perfeta.

Aspeta nonpuntual: ... V + Neg + T + Perf + neg.cop.
V tama kè hàa 'ií = pasada distante
V tama kò hàa 'ií = pasada resente
V tama hàa = presente
V hàa títe = futur
V tama kà hàa 'ií = nondefinida
'áop ke !úu tama kè hàa 'ií.
om+cl dec.prt. vade neg. rem.pst. perf.prt. neg.cop.
"la om no ia es vadente" o "la om no ia vade ja"

V. Composadas verbal

Nama ave ance un sistem produosa de composadas verbal:

1.'áop ke =xanísà kè 'úú-kxàí.
om+cl dec.prt. letera+cl+obl rmt.pst. prende - leva (= leva)
"la om ia leva la letera"

2. 'áop ke =xanísà kè 'úú-hàa.
om+cl dec.prt. letera+cl+obl rmt.pst. prende - veni (= trae)
"la om ia trae la letera"

VI. Vose

Nama usa cuatro sufisas per indica varias de vose:

Sufisa pasiva: -hè
tarás ke 'áop xaa kè mùuhè.
fem+cl decl.prt. om+cl par rmt-pst vide+pas.
"la fem ia es videda par la om"

Sufisa de benefica: -pa
'áop ke tarásà kè !úupa.
om+cl decl.prt. fem+cl+obl rmt-pst vade+ben.
"la om ia vade per la fem"

Sufisa de refleta: -sn
'áop ke kè mùusn.
om+cl decl.prt. rmt-pst vide+refl.
"la om ia vide se mesma"

Sufisa de resiproca: -ku
'áokxà ke kè mùuku.
om+cl decl.prt. rmt-pst vide+rec.
"la omes ia vide la un la otra"

VII. Proposas ajetival (simple)

Nama indica proposas ajetival en un modo no multe diferente ca elefen:

1. [ !úu kè 'áop ] ke tarásà kè mùu.
[ vade rmt-pst om ]+cl decl.prt. fem+cl+obl rmt-pst vide
"la om ci ia vade ia vide la fem"

2. 'áop ke [ !úu kè tarásà ] kè mùu.
om+cl decl.prt. [ vade rmt-pst fem+cl+obl ] rmt-pst vide
"la om ia vide la fem ci ia vade"

3. [ 'oms !náà tarásà xuupà kè màa 'áop ] ke kè !úu.
[ casa en fem+cl +obl ojeto+cl +obl rmt-pst dona om ]+cl decl.prt rmt-pst go
"la om ci ia dona la ojeto en la casa a la fem ia vade"

VIII. Demandas:

Per crea demandas, on usa esta model:

[NP + à] + (kxa) + PredP

Nota: kxa es un paroleta elejable per asentua demandas.

Examples:

1. 'áopà kè !ùu?
om+cl+obl rmt-pst vade
"Esce la om ia vade?"

2. 'áopà tarásà kè mùu?
om+cl+obl fem+cl+obl rmt-pst vide
"Esce la om ia vide la fem?"

3. tarí'i tarásà kè mùu?
ci+cl fem+cl+obl rmt-pst vide
"Ci ia vide la fem?"

Fontes
http://instruct1.cit.cornell.edu/courses/ling700/nama.htm ("Wayback")

Categoria:Lingua
Categoria:Linguas coisan